text: thumb жанар ғаниқызы қалиева 1970 жылы 20 маусымда алматы қаласында туған. әл-фараби атындағы қазақ мемлекеттік университетін экономист мамандығы бойынша; каледония университетінің бизнес мектебін (глазго қаласы, ұлыбритания) іскерлік әкімшіліктік магистрі мамандығы бойынша бітірген; allianz group тәжірибесінен еткен (германияда, румынияда, венгрияда; 2001).экономика ғылымдарының кандидаты. 1995-1997 жылдары қазақстанның мемлекеттік банкі герман несиелік желісінің менеджері. 1998 жылдан орталық азия қайта құрылымдау және даму банкі несиелеу департаменті директорының міндетін атқарушы. 1999 жылдан қр халық банкінің халықаралық мәселелер жөніндегі басқармасы төрағасының кеңесшісі, жобалық қаржыландыратын еншілес компанияның басқарушы директоры. 2001 жылдан компанияның бизнестік үлгілері мәселелері бойынша кеңес беруші, allianz жобалық тобының құрамында өмір мен денсаулықты сақтандыру саласындағы жобаларды үйлестіруші; 2003 жылдан стратегиялық даму департаменті директорының орынбасары, «росно» аақ тобы акционерлерімен тұрақты стратегиялық диалогтарды жүргізуге және оны даярлауға жауап беретін инвестициялық жобалардың кураторы. 2006 жылдан қаржылық институттар менеджері (fsі), «ассеnture» консалтингтік компаниясы сақтандыру компанияларының бизнестік үлгілерін жетілдіру саласындағы жобалардың жетекшісі (мәскеу қаласы). 2007 жылдан «оранта» ұаск директорлар кеңесінің мүшесі (украина). 2008 жылдан қр-дағы «allianz sе» компаниясының өкілі. 2009 жылдың қаңтарынан бері «allianz kazakhstan» бк» ақ басқармасының төрағасы.